फैगौ सानफोराव इउ पि पि एल दोलोआ बिटिसि सोरखार दानायनि उनाव लोरबां फरायसाफोरखौ मदद होनो थाखाय गावआरि हेफाजाब हानजा आरो लेखा फरा रोङै रायजो-राजाफोरनि थाखाय आबाद खोन्दोनि जोहै रांखान्थियारि जौगानायाव मदद खालामनायनि बिथांखि लादों होननानैबो बुङो। बिपिएफनि खुंथाय समाव लेखा गोरों सेंग्रा सिख्लाफोरा साख्रि मोनाखै। जायफोरा बिपिएफनि बिबानगिरिफोरनि नखरनि मानसि आरो रां होसोमनो हायो बिसोरसो साख्रिखौ मोनदों। नाथाय दा इउ पि पि एल दोलोआ बिटिसि बिसायख’थियाव देरहानानै सोरखार दायोब्ला बिदि जानाय नङा आरो गावनि मोन्थाइखौ मोननो हागोन होननानैबो बुंथियो।